32004R1321
L 246/1
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1321/2004 НА СЪВЕТА
от 12 юли 2004 година
за създаване на структури за управление на европейските сателитни радионавигационни програми
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейската общност, и по-специално член 308 от него,
като взе предвид предложението на Комисията,
като взе предвид становището на Европейския парламент (1),
като има предвид, че:
(1)
Европейската спътникова радионавигационна политика понастоящем се осъществява посредством програмите EGNOS и „Галилео“.
(2)
„Галилео“ е първата европейска космическа програма, която се финансира и управлява от Европейския съюз съвместно с Европейската космическа агенция (ЕКА). Очаква се тази програма да допринесе за разработването на многобройни приложения в различни области, които са пряко или непряко свързани с общностните политики в някои области, например в областта на транспорта (позициониране и измерване на скоростта на движещи се обекти), застрахователното дело, събирането на таксите по касите на пътните магистрали, прилагането на закони (наблюдение на заподозрени лица, мерки за борба с престъпността), митнически и акцизни операции (разследвания по места и т.н.), селско стопанство (регулиране на дозировката на обработка с пестициди на площи, засети със зърнени култури в зависимост от терена и т.н.), риболова (мониторинг на движението на плавателните съдове).
(3)
EGNOS представлява тристранна програма между Европейската общност, ЕКА и Евроконтрол, насочена към усилване на сигналите на американската GPS (глобална позиционираща система) и руската ГЛОНАСС с цел повишаване на надеждността в по-широки географски области. EGNOS е независима по отношение на програмата „Галилео“ и я допълва.
(4)
Заключенията на Европейския съвет от Кьолн (3 и 4 юни 1999 г.), Фейра (19 и 20 юни 2000 г.), Ница (от 7 до 11 декември 2000 г.), Стокхолм (23 и 24 март 2001 г.), Лаакен (14 и 15 декември 2001 г.), Барселона (15 и 16 март 2002 г.) и Брюксел (21 и 22 март 2003 г.) подчертаха стратегическия характер на програмата „Галилео“.
(5)
Предвид стратегическия характер на европейските спътникови радионавигационни програми и необходимостта от гарантиране на адекватна защита и представителство на основните обществени интереси е наложително осигуряването на надзор върху следващите фази от развитието на системата и реализирането на фондовете на Общността, разпределени за програмите в съответствие със съответните политически ориентации на Съвета и финансовите решения на бюджетните органи; следователно е необходимо създаването на Европейски надзорен орган на глобалната навигационна спътникова система (ГНСС), наричана по-долу „Надзорният орган орган“.
(6)
В редица случаи и особено в своите Заключения от 5 април 2001 г. и 26 март 2002 г. Съветът подчерта, че значителното участие на частния сектор представлява фундаментален елемент за успеха на програмата „Галилео“ в нейната фаза на разполагане и в нейната оперативна фаза.
(7)
За тази цел Надзорният орган следва да сключи договор за концесия с консорциум, който ще бъде избран след изпълнението на фазата на разработката на програмата „Галилео“, и да предприеме стъпки за обезпечаване на спазването на задълженията от страна на такъв консорциум - особено задълженията по отношение на обществената служба - произтичащи от договора за концесия.
(8)
Надзорният орган следва да е единственият говорител на концесионера по въпроса за честотите.
(9)
Успоредно с това държавите-членки, които са подали молби в Международния съюз по телекомуникации относно използването на честотите, необходими за обезпечаване на работата на системата, следва също да разрешат на Надзорният орган да възлага правото на използване на същите на концесионера за срока на времетраене на концесията с оглед даване на възможност на същия да обезпечи изискваните услуги, формулирани в спецификацията.
(10)
Надзорният орган следва да отговаря за управлението и контрола върху използването на финансовите средства, разпределени специално за изпълнението на програмите.
(11)
Надзорният орган следва да оказва помощ на Комисията по въпросите, свързани със спътниковата радионавигация и по-специално в случаите, в които е необходимо да се предприемат законодателни и регулаторни мерки.
(12)
Надзорният орган следва да използва текущите изследователски и развойни дейности и дейностите, свързани с технологичната оценка, в частност дейностите, осъществявани от ЕКА. Като се вземе предвид Резолюцията на Съвета от 16 ноември 2000 г. относно Европейската космическа стратегия (2), сътрудничеството с ЕКА следва да оползотворява в максимална степен възможностите, предлагани от Рамковото споразумение между Европейската общност и ЕКА там, където е възможно.
(13)
Надзорният орган следва да опазва и валоризира вече направените в областта на космическите технологии и космическата инфраструктура инвестиции на Общността.
(14)
След разпускането му съвместното предприятие „Галилео“, съгласно съответните правила от неговия устав, прехвърля на Надзорният орган цялата придобита собственост. Цялата собственост, разработена от концесионера пред фазата по разгръщане следва да бъде на Надзорният орган ако друго не е уговорено предварително, тъй като дефиницията на програмата, фазите по разработване и валидиране са финансирани почти изцяло от публични фондове и всички така разработени компоненти следва да бъдат предоставени на разположение на концесионера.
(15)
Правният статус на Надзорният орган следва да бъде такъв, че да му дава възможност при осъществяването на своите задачи да действа като юридическо лице.
(16)
С цел да гарантира ефективно осъществяването на задачите на Надзорният орган, държавите-членки и Комисията следва да имат представители в Административния съвет, на които да са възложени необходимите пълномощия за приемане на бюджета, проверка на изпълнението му, приемане на необходимите финансови правила, приемане на прозрачна работна процедура за вземане на решения от страна на Надзорният орган, одобряване на работната програма на същата и назначаване на изпълнителен директор.
(17)
За безпрепятственото функциониране на Надзорният орган е необходимо изпълнителният му директор да се назначава въз основа на неговия принос и документираните му административни и управленски умения, както и наличието на съответните компетентност и опит, както и изпълнението на неговите/нейните задължения с пълна степен на независимост и гъвкавост по отношение на организацията на вътрешното функциониране на Надзорният орган. Изпълнителният директор е задължен да подготвя и осъществява всички необходими стъпки за обезпечаване съвестното изпълнение на работната програма на Надзорният орган, всяка година да изготвя проект за общ доклад, който се изпраща до Административния съвет, да изготвя проектостановище относно оценките на приходите и разходите на Надзорният орган, както и да изпълнява бюджета.
(18)
Процедурите, с които се назначават длъжностни лица, следва да са прозрачни.
(19)
Административният съвет следва да има възможността да учредява научно-технически комитет, който да подпомага Надзорният орган по техническите въпроси и при модернизацията на системата.
(20)
С оглед подпомагане работата на Надзорният орган във всички аспекти, свързани със сигурността и защитата на системата, следва да се учреди Комитет за безопасност и сигурност на системата.
(21)
С цел гарантиране на пълната самостоятелност и независимост на Надзорният орган се счита, че е необходимо да ѝ се предостави самостоятелен бюджет, чиито приходи се попълват предимно за сметка на субсидии от страна на Общността. Що се отнася до всякакви субсидии, идващи от общия бюджет на Европейския съюз, продължава да се прилага бюджетната процедура на Общността. Освен това ревизиите на финансовите отчети следва да се поемат от Сметната палата.
(22)
В рамките на своите прерогативи, цели и при изпълнението на своите задачи Надзорният орган следва да спазва, в частност, разпоредбите, приложими по отношение на институциите на Общността.
(23)
Надзорният орган следва да прилага съответното законодателство на Общността, отнасящо се до достъпа на обществеността до документи и защитата на физическите лица по отношение на обработката на лични данни, като освен това Надзорният орган следва да спазва принципите за защита, приложими по отношение на службите на Съвета и Комисията.
(24)
Следва да се създадат условия, които да позволяват трети страни да участват в Надзорният орган, при условие че в този смисъл същите са сключили предварително споразумение с Комисията, особено в случай, че тези трети страни чрез своя принос са били включени в предишните фази на програмата към програмата на ЕКА „Галилеосат“.
(25)
Европейската ГНСС следва да се разглежда като деликатна инфраструктура по отношение на нейната сигурност и надеждност.
(26)
Следва да се внедряват мерки, които да гарантират сигурността и надеждността на системата по отношение на нападения (злонамерени и други) и да предотвратяват използването му за такива цели, които биха могли да засегнат сигурността на Европейския съюз или неговите държави-членки.
(27)
Процедурата, формулирана в Съвместно действие 2004/552/ОВППС на Съвета от 12 юли 2004 г. относно аспектите на работата на Европейската спътникова радионавигационна система, засягаща сигурността на Европейския съюз (3), следва да бъде приложима в случаите, когато дадена държава-членка счита, че е застрашена националната ѝ сигурност.
(28)
Договорът не предвижда други пълномощия за приемането на настоящия регламент, освен предписаните в член 308 от него,
ПРИЕ НАСТОЯЩИЯ РЕГЛАМЕНТ:
Член 1
Цел
С настоящия регламент се учредява агенция на Общността с название Европейска надзорна агенция на ГНСС (наричана по-долу „Надзорният орган“) с цел управление на обществените интереси, свързани с европейските програми по ГНСС, и служеща като регулаторен орган за тези програми.
Член 2
Задачи
1. Надзорният орган изпълнява следните задачи:
а)
Надзорният орган е лицензиращ орган по отношение на частния концесионер, отговарящ за изпълнението и управлението, разгръщането и оперативните фази на програма „Галилео“ (наричан по-долу „концесионера“); в този контекст Надзорният орган сключва с концесионера договор за концесия; Надзорният орган осигурява, че концесионерът ще спазва договора за концесия, както и спецификацията, приложена към същия, и взима всички необходими мерки за обезпечаване на непрекъснатостта на услугите в случай на нарушение от страна на концесионера; Надзорният орган предоставя на концесионера правото за използване на материалните и нематериалните активи, упоменати в член 3, параграф 1, за цялото времетраене на концесията.
б)
Надзорният орган управлява финансовите средства, целево разпределени за нуждите на европейските програми по ГНСС, и осъществява мониторинг върху цялостното финансово управление с цел предоставяне на съвет относно субсидиите, идващи от обществения сектор.
в)
На Надзорният орган се възлага отговорността - наследена от съвместното предприятие „Галилео“ - по управлението на споразумението със стопанския оператор, натоварен с работата по EGNOS и с представянето на рамка с възможностите за бъдеща политика по отношение на EGNOS, като се обръща дължимото внимание и на становището на онези страни, които са дали своя финансов принос за фазата на разработката и фазата на разгръщането на EGNOS.
г)
Надзорният орган координира действията на държавите-членки по отношение на честотите, необходими за обезпечаване на работата на системата; Надзорният орган е притежател на правото за използване на тези честоти независимо от разположението на системата; Надзорният орган има преки взаимоотношения с концесионера по въпросите, свързани с експлоатацията на тези честоти.
д)
С цел оказване на помощ на Комисията в подготовката на предложения за европейските ГНСС програми, които следва да се представят пред Европейския парламент и пред Съвета, както и при приемането на правила за изпълнение, Надзорният орган подготвя проектите за същите.
е)
Надзорният орган отговаря за модернизацията и разработването на нови поколения на системата.
ж)
Надзорният орган може да изпълнява такива бюджетни задачи по изпълнението, каквито са ѝ възложени от Комисията и които са свързани с европейските ГНСС програми в съответствие с член 54, параграф 2, буква б) от Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим към общия бюджет на Европейските общности (4).
з)
Надзорният орган обезпечава надлежното сертифициране на компонентите на системата; Надзорният орган оправомощава съответните упълномощени сертифициращи органи за издаване на съответни сертификати и мониторинг върху спазването на свързаните с тях стандарти и технически спецификации.
и)
Надзорният орган въвежда в сила и проверява спазването от страна на концесионера на указанията, издадени съгласно Съвместно действие 2004/552/ОВППС.
й)
Без да се засяга член 22, Надзорният орган управлява всички аспекти, свързани с безопасността и сигурността на системата. В частност Надзорният орган:
i)
одобрява приложенията, свързани със сигурността, към договорите в областта на промишлеността;
ii)
определя спецификациите по въпросите на сигурността на системата, нейните компоненти и нормите на сигурност, валидни за информационните техники;
iii)
определя криптографията, която изисква правителствено одобрение;
iv)
обезпечава контролирането на европейските ГНСС сигнали/услуги в изпълнение на критериите за сигурност, съгласно посоченото в точки і) и іі);
v)
е орган за акредитация на сигурността на европейските ГНСС, започва и осъществява мониторинг върху изпълнението на процедурите, свързани със сигурността, като наред с това осъществява проверки на сигурността на системата;
vi)
по отношение на Публично регулираната служба (ПРС):
-
определя спецификацията и указанията за производство на ПРС-приемници в съответствие с политиката на достъп до ПРС, определена от Съвета,
-
дава насоки за изпълнение на правилата за управление на ПРС в държавите-членки;
vii)
прилага и проверява спазването от страна на концесионера на международните правила и споразумения (Васенар, Контролен режим за ракетни технологии, международни споразумения, …);
viii)
прилага съответните разпоредби за обмяната, използването и съхраняването на класифицирана информация;
ix)
разработва процедури за координация и консултиране по свързани със сигурността въпроси с генералния секретар на Съвета на Европейския съюз, върховния представител за общата външна политика и политиката на сигурност (SG/HR);
x)
определя и информира Съвета за възможни мерки, които Съветът би могъл да вземе в случай на заплаха за сигурността на Европейския съюз или на дадена държава-членка, произтичаща от работата или експлоатацията на системата, или в случай на заплаха за работата на системата, в частност заплаха, възникнала в резултат от международна криза;
xi)
съветва Съвета, когато, съгласно Съвместно действие 2004/552/ОВППС, бъде поканена в този смисъл;
xii)
дава съвети, свързани с политиката в областта на сигурността, залегнали в международните споразумения, свързани с европейските ГНСС програми.
2. ЕКА ще бъде помолена да оказва на Надзорният орган техническа и научна подкрепа.
Член 3
Собственост
1. Надзорният орган е собственик на всички материални и нематериални активи, които ѝ се прехвърлят от съвместно предприятие „Галилео“ след завършването на фазата на разработката, заедно с тези, които могат да бъдат създадени или разработени от концесионера по време на фазата на разполагането и оперативната фаза.
2. Процедурите, уреждащи произтичащите прехвърляния на собственост, в случая със съвместното предприятие „Галилео“, ще се учредяват в течение на процедурите по ликвидацията, залегнали в член 21 от устава на съвместно предприятие „Галилео“, приложен към Регламент (ЕО) № 876/2002 (5), а в случая с концесионера - в договора за концесия.
3. Надзорният орган е собственик на всички материални и нематериални активи на ЕGNOS при условията на споразумението с инвеститорите в ЕGNOS и при условията на прехвърлянето от ЕКА на собствеността на всички или част от съоръженията и оборудването, принадлежащи на ЕGNOS.
Член 4
Правен статус, местни управления
1. Надзорният орган е орган на Общността. Надзорният орган е юридическо лице.
2. Във всяка една от държавите-членки Надзорният орган се ползва с най-широката правосубектност, предоставена на юридическите лица съгласно националните закони. В частност Надзорният орган може да придобива или да се освобождава от движимо и недвижимо имущество и да бъде страна по съдебни производства.
3. Надзорният орган може да взима решения относно учредяването на местни управления в държавите-членки с тяхно съгласие, както и в други страни, участващи в програмата в съответствие с член 21.
4. Надзорният орган се представлява от нейния изпълнителен директор.
Член 5
Административен съвет
1. С настоящото се учредява Административен съвет, който изпълнява задачите, изброени в член 6.
2. Административният съвет се състои от по един представител, назначен от всяка държава-членка, и един представител, назначен от Комисията. Мандатът на членовете на Административния съвет е пет години. Той може да бъде подновяван само веднъж.
3. Когато е целесъобразно, участието на представители на трети страни и условията за такова участие се уреждат с разпоредбите, посочени в член 21.
4. Административният съвет избира председател и заместник-председател измежду своите членове. Заместник-председателят автоматично заема мястото на председателя, ако последният/последната е възпрепятстван/а да изпълнява задълженията си. Мандатът на председателя и заместник-председателя е две и половина години и изтича, когато те престанат да бъдат членове на Административния съвет. Мандатът може да бъде подновяван само веднъж.
5. Заседанията на Административния съвет се свикват от неговия председател.
Изпълнителният директор на Надзорният орган взема участие в дебатите.
Административният съвет провежда редовно заседание два пъти годишно. Освен това той заседава по инициатива на председателя или по искане на най-малко една трета от членовете му.
На своите заседания Административният съвет има правото да кани като наблюдател всяко лице, чието мнение може да бъде от интерес. В случаите, в които се дискутират въпроси, свързани със сигурността, в качеството на наблюдатели присъстват върховният представител за общата външна политика и политиката на сигурност и председателят на Комитета за безопасност и сигурност на системата. При спазване на разпоредбите на процедурния правилник членовете на Административния съвет могат да получават помощ от страна на съветници или експерти.
Секретариатът на Административния съвет се осигурява от Надзорният орган.
6. Освен ако в настоящия регламент не е предвидено друго, Административният съвет взема своите решения с мнозинство от две трети от членовете си.
7. Всеки член разполага с един глас. Изпълнителният директор на Надзорният орган не гласува.
Съгласно процедурния правилник се създават по-подробни разпоредби във връзка с гласуването и по-специално се определят условията, съгласно които даден член може да действа от името на друг член.
Член 6
Задачи на Административния съвет
Административният съвет има следните задачи:
а)
назначава изпълнителен директор съгласно член 7, параграф 2;
б)
до 30 ноември всяка година и след получаване на становището на Комисията приема работната програма на Надзорният орган за предстоящата година и я изпраща на държавите-членки, на Европейския парламент, на Съвета и на Комисията. Тази работна програма се приема без да се засяга годишната бюджетна процедура на Общността;
в)
изпълнява своите задължения по отношение на бюджета на Надзорният орган съгласно членове 11 и 12;
г)
отговаря за всички решения, свързани със задачите, залегнали в член 2, буква й), които при всички случаи се взимат след консултации с Комитета за безопасно и сигурност на системата или на базата на неговите предложения;
д)
упражнява дисциплинарна власт върху изпълнителния директор;
е)
приема специални разпоредби, необходими за прилагане на правото на достъп до документи на Надзорният орган в съответствие с член 19;
ж)
приема годишния доклад за дейностите и перспективите на Надзорният орган и в срок до 15 юни го изпраща на държавите-членки, на Европейския парламент, на Съвета, на Комисията, на Европейския икономически и социален комитет и на Сметната палата; Надзорният орган изпраща на бюджетния орган цялата информация, свързана с резултатите от процедурите по оценката;
з)
приема свой процедурен правилник.
Член 7
Изпълнителен директор
1. Надзорният орган се ръководи от изпълнителен директор, който е напълно независим при упражняването на своите задължения, без да се нарушават съответните компетенции на Комисията и на Административния съвет.
2. Изпълнителният директор се назначава от Административния съвет въз основа на неговите заслуги и документирани административни и управленски умения, както и съответната компетентност и опит, от списък от поне трима кандидати, предложени от Комисията. Административният съвет взима своите решения с мнозинство от три четвърти от членовете си.
Правомощие за освобождаване на изпълнителния директор има Административният съвет в съответствие със същата процедура.
Мандатът на изпълнителния директор е пет години. Той може да бъде подновяван само веднъж.
3. Европейският парламент или Съветът могат да поискат от изпълнителния директор да представи отчет за изпълнението на своите задължения.
Член 8
Задачи на изпълнителния директор
Изпълнителният директор:
а)
е отговорен за представляването на Надзорният орган и му е възложено ръководството на същата;
б)
подготвя работата на Административния съвет. Той участва в работата на Административния съвет без право на глас;
в)
отговаря за изпълнението на годишната работна програма на Надзорният орган под контрола на Административния съвет;
г)
предприема всички необходими стъпки, включително приемането на вътрешни административни указания и публикуването на съобщения с цел обезпечаване на функционирането на Надзорният орган в съответствие с настоящия регламент;
д)
съставя оценки на приходите и разходите на Надзорният орган в съответствие с член 11 и изпълнява бюджета в съответствие с член 12;
е)
всяка година изготвя проект за общ доклад и го представя пред Административния съвет;
ж)
определя организационната структура на Надзорният орган и я представя за одобрение пред Административния съвет. Той/тя учредява подходяща постоянна структура за изпълнението на решения, свързани със сигурността и необходимите, свързани със сигурността служебни контакти;
з)
по отношение на персонала упражнява правомощията, предвидени в член 16;
и)
след одобрение на Административния съвет може да приема необходимите мерки за учредяване на местни управления в държавите-членки в съответствие с член 4.
Член 9
Научно-технически комитет
1. Без да се засягат разпоредбите на член 2, Административният съвет може да учреди научно-технически комитет и да назначи неговите членове и председател измежду признати експерти от държавите-членки и Комисията. Държавите-членки и Комисията предлагат кандидати за тази цел. Когато е целесъобразно, участието на представители на трети страни в комитета и условията за такова участие се уреждат съгласно разпоредбите, посочени в член 21.
2. На научно-техническия комитет могат да бъдат възложени следните отговорности:
а)
даване на мнения по технически въпроси и по предложения, свързани с по-значителни промени в конструкцията на европейската ГНСС система;
б)
даване на препоръки относно модернизацията на системата;
в)
изпълнение на всякакви други задачи, необходими за развитието на знанията и опита в областта на спътниковата радионавигация.
3. След получаване на одобрение от страна на Административния съвет научно-техническият комитет свой процедурен правилник.
Член 10
Комитет за безопасност и сигурност на системата
1. Административният съвет учредява Комитет за безопасност и сигурност на системата. Комитетът е съставен от по един представител от всяка държава-членка и един представител на Комисията, избрани измежду признатите експерти в областта на сигурността. Като наблюдател на заседанията на Комитета за безопасност и сигурност на системата участва представител на генералния секретар/върховния представител за Общата външна политика и политиката на сигурност.
2. Комитетът следва да бъде консултиран и може да отправя предложения по въпросите на безопасността и сигурността, упоменати в член 2, буква й).
3. Комитетът избира председател и заместник-председател измежду членовете си и съставя свой процедурен правилник.
Член 11
Бюджет
1. Без да се засягат останалите ресурси и задълженията, които предстои да бъдат определени, приходите на Надзорният орган включват субсидия от Общността, включена в общия бюджет на Европейския съюз с оглед обезпечаване на баланса между приходи и разходи.
2. Разходите на Надзорният орган включват разходи за персонал, администрация и инфраструктура, оперативни разходи и разходи, свързани с функционирането на научно-техническия комитет, на Комитета за безопасност и сигурност на системата и договорите и споразуменията, сключени от Надзорният орган с оглед изпълнение на европейските ГНСС програми.
3. Изпълнителният директор изготвя проектостановище по оценките за приходите и разходите на Надзорният орган за следващата година и го изпраща на Административния съвет, заедно с проектоплан за работните места.
4. Приходите и разходите трябва да са балансирани.
5. Всяка година на базата на проектостановището за приходите и разходите Административният съвет изготвя становище по оценките за приходите и разходите на Надзорният орган за следващата финансова година.
6. Това становище по оценките, в което е включен проектоплан за работните места, заедно с временната работна програма, се изпраща в срок до 31 март от Административния съвет до Комисията и до държавите, с които Общността е сключила споразумения в съответствие с член 21.
7. Комисията изпраща становището по оценките до Европейския парламент и до Съвета (наричани по-долу „бюджетен орган“) заедно с предварителния проект за общ бюджет на Европейския съюз.
8. Въз основа на становището по оценките Комисията представя в предварителния проект за общ бюджет на Европейския съюз оценките, които счита за необходими за плана за работните места, и сумата на субсидиите, които следва да се отделят от общия бюджет, и които Комисията представя пред бюджетния орган в съответствие с член 272 от Договора.
9. Бюджетната власт разрешава средствата за субсидията в полза на Надзорният орган и приема плана за работните места в Надзорният орган.
10. Бюджетът се приема от Административния съвет. Бюджетът става окончателен след окончателното приемане на общия бюджет на Европейския съюз. Когато е целесъобразно, в бюджета се внасят съответните изменения.
11. Във възможно най-кратки срокове Административният съвет уведомява бюджетната власт за своето намерение да изпълни проект, който има значителни финансови последици за финансирането на бюджета и по-специално всякакви проекти, свързани със собственост, например отдаването на сгради под наем или закупуването на такива. Административният съвет информира Комисията по тези въпроси.
12. В случаите, в които дадено поделение на бюджетния орган е изпратило нотификация относно своето намерение да представи становище, същото представя своето становище на Административния съвет в срок от шест седмици след датата на уведомлението за проекта.
Член 12
Изпълнение и контрол на бюджета
1. Изпълнителният директор изпълнява бюджета на Надзорният орган.
2. До 1 март през годината, следваща финансовата година, счетоводителят на Надзорният орган предава предварителния финансов отчет на счетоводителя на Комисията, заедно с отчет за бюджетното и финансовото управление за тази финансова година. Счетоводителят на Комисията консолидира предварителните финансови отчети на институциите и децентрализираните органи в съответствие с член 128 от Регламент (ЕО, Евратом) № 1605/2002.
3. До 31 март през годината, следваща финансовата година, счетоводителят на Комисията изпраща предварителния финансов отчет на Надзорният орган до Сметната палата, заедно с отчет за бюджетното и финансовото управление за тази финансова година. Отчетът се изпраща и на Европейския парламент и на Съвета.
4. След получаването на съображенията на Сметната палата относно предварителния финансов отчет на Надзорният орган, съгласно член 129 от Регламент (ЕО, Евратом) № 1605/2002 изпълнителният директор съставя окончателния финансов отчет на Надзорният орган на своя собствена отговорност и го представя пред Административния съвет за становище.
5. Административният съвет представя становище за окончателния финансов отчет на Надзорният орган.
6. До 1 юли след всяка финансова година изпълнителният директор изпраща окончателния финансов отчет на Европейския парламент, на Съвета, на Комисията и на Сметната палата, заедно със становището на Административния съвет.
7. Окончателният финансов отчет се публикува.
8. Изпълнителният директор изпраща на Сметната палата отговор на становището на същата в срок до 30 септември. Изпълнителният директор изпраща този отговор и до Административния съвет.
9. Изпълнителният директор представя на Европейския парламент, по искане на последния, цялата информация, необходима за безпрепятственото прилагане на процедурата по освобождаването от отговорност за въпросната финансова година, съгласно предвиденото в член 146, параграф 3 от Регламент (ЕО, Евратом) № 1605/2002.
10. По препоръка на Съвета и с квалифицирано мнозинство преди 30 април на година N + 2 Европейският парламент освобождава от отговорност изпълнителния директор за изпълнението на бюджета за година N.
Член 13
Финансови разпоредби
Финансовите правила, приложими по отношение на Надзорният орган, се приемат от Административния съвет след консултации с Комисията. Те не могат да се отклоняват от разпоредбите на Регламент (ЕО, Евратом) № 2343/2002 на Комисията от 23 декември 2002 г. относно Рамковия финансов регламент, приложим по отношение на органите, упоменати в член 185 от Регламент (ЕО, Евратом) № 1605/2002 относно Финансовия регламент, приложим по отношение на общия бюджет на Европейските общности (6), освен ако такова отклонение се изисква по-конкретно за работата на Надзорният орган и ако Комисията е дала предварителното си съгласие за това.
Член 14
Мерки за борба с измамите
1. За целите на борбата срещу измамите, корупцията и другите незаконни дейности се прилагат без ограничения разпоредбите на Регламент (ЕО) № 1073/1999 на Европейския парламент и на Съвета от 25 май 1999 г. относно разследванията, провеждани от Европейската служба за борба с измамите (ОЛАФ) (7).
2. Надзорният орган се присъединява към Междуинституционалното споразумение от 25 май 1999 г. между Европейския парламент, Съвета на Европейския съюз и Комисията на Европейските общности относно вътрешните разследвания, провеждани от Европейската служба за борба с измамите (ОЛАФ) (8), и незабавно издава съответните разпоредби, приложими по отношение на целия персонал на Надзорният орган.
3. Решенията, засягащи финансирането и изпълнението на споразуменията, и инструментите, произтичащи от същите решения, изрично посочват, че при необходимост Сметната палата и ОЛАФ могат да провеждат проверки по места на получателите на финансиране от Надзорният орган и на агентите, отговорни за разпределянето на това финансиране.
Член 15
Привилегии и имунитети
По отношение на Надзорният орган се прилага Протоколът за привилегиите и имунитетите на Европейските общности.
Член 16
Персонал
1. По отношение на персонала на Надзорният орган се прилагат Правилникът за длъжностните лица на Европейските общности, Условията за наемане на други служители на Европейските общности и правилата, съвместно приети от институциите на Европейската общност за целите на прилагането на Правилника за длъжностните лица и Условията за наемане на други служители. Административният съвет, съгласувано с Комисията, приема необходимите подробни правила за прилагане.
2. Без да се засяга член 8, Надзорният орган упражнява по отношение на собствения си персонал правомощията, възложени на назначаващия орган съгласно Правилника за длъжностните лица и Условията за наемане на други служители.
3. Персоналът на Надзорният орган се състои от служители, назначени от Надзорният орган във връзка с необходимостта да изпълняват задачите на Надзорният орган, но освен това могат да се привличат и длъжностни лица, временно назначени или командировани от Комисията или държавите-членки.
Член 17
Отговорност
1. Договорната отговорност на Надзорният орган се определя от закона, приложим по отношение на въпросния договор. Съдът на Европейските общности притежава юрисдикцията да взема решения във връзка с всяка арбитражна клауза, съдържаща се в договор, сключен от Надзорният орган.
2. В случай на извъндоговорна отговорност в съответствие с основните принципи, общи за законодателствата на държавите-членки, Надзорният орган възмездява всяка щета, причинена от нейните отдели или от нейните служители при изпълнение на техните служебни задължения.
3. Съдът има юрисдикция във всеки спор, свързан с компенсация за щета, упомената в параграф 2.
4. Персоналната отговорност на служителите по отношение на Надзорният орган се определя от разпоредбите, предвидени в Правилника за длъжностните лица и Условията за наемане на други служители, приложими по отношение на същите.
Член 18
Езици
1. По отношение на Надзорният орган се прилагат разпоредбите, предвидени в Регламент № 1 от 15 април 1958 г. за определяне на езиковия режим на Европейската икономическа общност (9).
2. Преводаческите услуги, необходими за функционирането на Надзорният орган, се предоставят от Центъра за преводи за органите на Европейския съюз.
Член 19
Достъп до документи и защита на личните данни
1. По отношение на документите, с които работи Надзорният орган, се прилага Регламент (ЕО) № 1049/2001 на Европейския парламент и на Съвета от 30 май 2001 г. относно публичния достъп до документите на Европейския парламент, на Съвета и на Комисията (10).
2. Административният съвет приема разпоредби за изпълнение на Регламент (ЕО) № 1049/2001 в срок от шест месеца след влизането в сила на настоящия регламент.
3. Решенията, взети от Надзорният орган, съгласно член 8 от Регламент (ЕО) № 1049/2001, могат да бъдат предмет на жалба до омбудсмана или на съдебно производство в Съда на Европейските общности съгласно член 195 и съответно член 230 от Договора за ЕО.
4. При обработка на данни, свързани с физически лица, Надзорният орган се ръководи от разпоредбите на Регламент (ЕО) № 45/2001 на Европейския парламент и на Съвета от 18 декември 2000 г. относно защитата на физическите лица по отношение на обработката на лични данни от институциите и органите на Общността и за свободното движение на такива данни (11).
Член 20
Правила, свързани със сигурността
Надзорният орган прилага принципите за сигурност, съдържащи се в Решение 2001/844/ЕО, ЕОВС, Евратом на Комисията от 29 ноември 2001 г. за изменение на нейния вътрешен правилник (12). Тук се включват, inter alia, разпоредби относно обмяната, обработката и съхранението на класифицирана информация.
Член 21
Участие на трети страни
1. Надзорният орган е открита за участие на трети страни, които за тази цел са подписали споразумения с Европейската общност.
2. Съгласно съответните разпоредби от тези споразумения, в частност се разработват разпоредби, конкретизиращи характера, мащаба и начина, по който тези страни ще участват в работата на Надзорният орган, включително разпоредби, свързани с участието в инициативите, предприети от Надзорният орган, финансовите вноски и персонала.
3. Участието на която и да е трета страна в Надзорният орган се представя за одобрение от Съвета.
Член 22
Аспекти, свързани със сигурността на Европейския съюз и неговите държави-членки
В случаите, в които работата на системата засяга сигурността на Съюза или на неговите държави-членки отговорностите и компетенцията на Европейския съюз, в това число в изключителни случаи, в които ситуацията е такава, че изисква незабавни действия, са формулирани в Съвместно действие 2004/552/ОВППС.
Член 23
Влизане в сила
Настоящият регламент влиза в сила на десетия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 12 юли 2004 година.